CELEX: 42016X0108(01)
Language: sk
Date: 2016-01-08 00:00:00
Title: Predpis Európskej hospodárskej komisie Organizácie Spojených národov (EHK OSN) č. 121 – Jednotné ustanovenia týkajúce sa typového schvaľovania vozidiel z hľadiska umiestnenia a označenia ručných ovládačov, kontroliek a indikátorov [2016/18]

8.1.2016   
            
            
               SK
            
            
               Úradný vestník Európskej únie
            
            
               L 5/9
            
         Právny účinok podľa medzinárodného práva verejného majú iba pôvodné texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Predpis Európskej hospodárskej komisie Organizácie Spojených národov (EHK OSN) č. 121 – Jednotné ustanovenia týkajúce sa typového schvaľovania vozidiel z hľadiska umiestnenia a označenia ručných ovládačov, kontroliek a indikátorov [2016/18]
   Obsahuje celý platný text vrátane:
   série zmien 01 – dátum nadobudnutia platnosti: 15. júna 2015
   OBSAH
   PREDPIS
   
               1.
            
            Rozsah pôsobnosti
            
         
               2.
            
            Vymedzenie pojmov
            
         
               3.
            
            Žiadosť o typové schválenie
            
         
               4.
            
            Typové schválenie
            
         
               5.
            
            Špecifikácie
            
         
               6.
            
            Zmeny typu vozidla alebo akéhokoľvek aspektu špecifikácie ovládačov, kontroliek a indikátorov a rozšírenie typového schválenia
            
         
               7.
            
            Zhoda výroby
            
         
               8.
            
            Sankcie za nezhodu výroby
            
         
               9.
            
            Definitívne zastavenie výroby
            
         
               10.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov
            
         
               11.
            
            Úvodné ustanovenia
            
         
               12.
            
            Prechodné ustanovenia
            
         PRÍLOHY
   
               1.
            
            Oznámenie o typovom schválení vozidla z hľadiska umiestnenia a označenia ručných ovládačov, kontroliek a indikátorov podľa predpisu č. 121 alebo o jeho rozšírení či zamietnutí alebo odňatí
            
         
               2.
            
            Usporiadanie značiek typového schválenia
            
         1.   ROZSAH PÔSOBNOSTI
   Tento predpis sa vzťahuje na vozidlá kategórií M a N (1). Uvádzajú sa v ňom požiadavky týkajúce sa umiestnenia, označenia, farby a osvetlenia ručných ovládačov, kontroliek a indikátorov motorových vozidiel. Jeho účelom je zabezpečiť prístupnosť a viditeľnosť ovládačov, kontroliek a indikátorov vozidla a uľahčiť ich výber pri dennom a nočnom svetle, aby sa znížili bezpečnostné riziká spôsobené odvedením pozornosti vodiča od jazdy a chybami pri výbere ovládačov.
   2.   VYMEDZENIE POJMOV
   Na účely tohto predpisu:
   
               2.1.
            
            
               „Ovládač“ je rukou ovládaná časť zariadenia, ktorá umožňuje vodičovi zmeniť stav alebo fungovanie vozidla alebo jeho subsystému.
            
         
               2.2.
            
            
               „Zariadenie“ je prvok alebo skupina prvkov používaných na vykonanie jednej alebo viacerých funkcií.
            
         
               2.3.
            
            
               „Indikátor“ je zariadenie, ktoré ukazuje hodnotu fyzikálnych vlastností, na snímanie ktorých je prístroj konštruovaný.
            
         
               2.4.
            
            
               „Spoločná plocha“ je priestor, v ktorom sa môžu zobrazovať dve alebo viac informačných funkcií (napr. symbolov), ale nie súčasne.
            
         
               2.5.
            
            
               „Kontrolka“ je optický signál, ktorý po rozsvietení oznamuje aktiváciu alebo deaktiváciu zariadenia, jeho správne alebo chybné fungovanie, správny alebo chybný stav alebo nefunkčnosť.
            
         
               2.6.
            
            
               „Vedľa“ znamená, že medzi identifikujúcim symbolom a kontrolkou, indikátorom alebo ovládačom, ktorý tento symbol identifikuje, sa neobjaví žiadny ovládač, kontrolka, indikátor ani iný možný zdroj odvedenia pozornosti vodiča.
            
         
               2.7.
            
            
               „Výrobca“ je osoba alebo subjekt, ktoré sú voči schvaľovaciemu úradu zodpovedné za všetky aspekty procesu typového schvaľovania a za zabezpečenie zhody výroby. Nie je nevyhnutné, aby daná osoba alebo subjekt boli priamo zapojené do všetkých etáp výroby vozidla, systému, komponentu alebo samostatnej technickej jednotky, ktoré sú predmetom schvaľovacieho procesu.
            
         
               2.8.
            
            
               „Typ vozidla“ sú motorové vozidlá, ktoré sa nelíšia z hľadiska vnútorného usporiadania, ktoré môže mať vplyv na identifikáciu symbolov ovládačov, kontroliek a indikátorov a činnosť ovládačov.
            
         
               2.9.
            
            
               „Typové schválenie vozidla“ je schválenie typu vozidla z hľadiska spôsobu montáže, grafického dizajnu, čitateľnosti, farby a jasnosti ovládačov, kontroliek a indikátorov.
            
         3.   ŽIADOSŤ O TYPOVÉ SCHVÁLENIE
   3.1.   Žiadosť o schválenie typu vozidla z hľadiska špecifikácie ovládačov, kontroliek a indikátorov predkladá výrobca vozidla alebo jeho riadne splnomocnený zástupca.
   3.2.   K žiadosti musia byť v troch vyhotoveniach priložené nasledujúce dokumenty a údaje:
   
               3.2.1.
            
            
               opis typu vozidla;
            
         
               3.2.2.
            
            
               zoznam položiek, ktoré sú špecifikované v tabuľke tohto predpisu a predpísané pre vozidlo výrobcom ako ovládače, kontrolky alebo indikátory;
            
         
               3.2.3.
            
            
               grafický dizajn symbolov označujúcich ovládače, kontrolky a indikátory a
            
         
               3.2.4.
            
            
               výkresy a/alebo fotografie zobrazujúce rozmiestnenie ovládačov a polohu kontroliek a indikátorov vo vozidle.
            
         3.3.   Vozidlo alebo jeho reprezentatívna časť vybavené kompletným súborom ovládačov, kontroliek a indikátorov podľa bodu 3.2.2, ktoré reprezentuje typ vozidla, ktorý má byť schválený, sa musí dodať technickej službe zodpovednej za vykonávanie schvaľovacích skúšok.
   4.   TYPOVÉ SCHVÁLENIE
   4.1.   Ak typ vozidla dodaný na schválenie podľa tohto predpisu spĺňa požiadavky tohto predpisu, danému typu vozidla sa udelí schválenie.
   4.2.   Každému schválenému typu sa pridelí schvaľovacie číslo. Jeho prvé dve číslice (v súčasnosti 01, čo zodpovedá sérii zmien 01 predpisu) označujú sériu zmien predpisu platnú v čase vydania typového schválenia, ktorá zahŕňa posledné závažné technické zmeny. Tá istá zmluvná strana nesmie toto číslo prideliť inému typu vozidla ani rovnakému typu vozidla, ktoré je dodané s vybavením neuvedeným v zozname podľa bodu 3.2.2, okrem prípadov, na ktoré sa vzťahujú ustanovenia bodu 6 tohto predpisu.
   4.3.   Oznámenie o typovom schválení alebo o rozšírení či zamietnutí typového schválenia alebo o definitívnom zastavení výroby typu/časti vozidla podľa tohto predpisu sa oznamuje stranám dohody z roku 1958, ktoré uplatňujú tento predpis, prostredníctvom formulára zodpovedajúceho vzoru uvedenému v prílohe 1 k tomuto predpisu.
   4.4.   Na každé vozidlo zhodné s typom vozidla schváleným podľa tohto predpisu sa na viditeľnom a ľahko prístupnom mieste uvedenom vo schvaľovacom formulári umiestni medzinárodná schvaľovacia značka. Takáto medzinárodná schvaľovacia značka pozostáva z:
   
               4.4.1.
            
            
               písmena „E“ v kružnici, za ktorým nasleduje rozlišovacie číslo krajiny, ktorá schválenie udelila (2);
            
         
               4.4.2.
            
            
               čísla tohto predpisu, za ktorým nasleduje písmeno „R“, pomlčka a schvaľovacie číslo umiestnené vpravo od kružnice predpísanej v bode 4.4.1.
            
         4.5.   Ak je vozidlo zhodné s typom vozidla, ktorý bol v krajine, ktorá udelila schválenie podľa tohto predpisu, typovo schválený podľa jedného alebo viacerých iných predpisov pripojených k dohode, nemusí sa symbol predpísaný v bode 4.4.1 opakovať; v takom prípade sa čísla predpisov, schvaľovacie čísla a dodatkové symboly všetkých predpisov, podľa ktorých bolo v krajine, ktorá udelila schválenie podľa tohto predpisu, udelené schválenie, umiestnia vo zvislých stĺpcoch vpravo od symbolu predpísaného v bode 4.4.1.
   4.6.   Značka typového schválenia musí byť zreteľne čitateľná a nezmazateľná.
   4.7.   Značka typového schválenia musí byť umiestnená tesne pri štítku údajov o vozidle pripevnenom výrobcom alebo na ňom.
   4.8.   Príklady usporiadania značiek typového schválenia sú uvedené v prílohe 2.
   5.   ŠPECIFIKÁCIE
   Vozidlo vybavené ovládačom, kontrolkou alebo indikátorom uvedeným v tabuľke musí spĺňať predpísané požiadavky tohto predpisu na umiestnenie, označenie, farbu a osvetlenie takého ovládača, kontrolky alebo indikátora.
   5.1.   Umiestnenie
   5.1.1.   Ovládače, ktoré má vodič používať pri jazde, musia byť umiestnené tak, aby ich vodič mohol používať za podmienok uvedených v bode 5.6.2.
   5.1.2.   kontrolky a indikátory musia byť umiestnené tak, aby ich vodič mohol vidieť a rozpoznať v noci a počas dňa za podmienok uvedených v bodoch 5.6.1 a 5.6.2. kontrolky a indikátory nemusia byť viditeľné alebo rozpoznateľné, pokiaľ nie sú aktivované.
   5.1.3.   Označenia kontroliek, indikátorov a ovládačov musia byť umiestnené na kontrolkách, indikátoroch a ovládačoch, ktoré označujú, alebo vedľa nich. V prípade multifunkčného ovládača nemusia byť označenia bezprostredne vedľa neho. Napriek tomu však musia byť čo možno najbližšie k takémuto multifunkčnému ovládaču.
   5.1.4.   Bez ohľadu na body 5.1.1, 5.1.2 a 5.1.3 musí byť kontrolka toho, že „airbag spolucestujúceho je vypnutý“, ak je namontovaná, umiestnená vo vnútri vozidla a pred a nad konštrukčným bodom H sedadla vodiča a predného sedadla pre spolucestujúceho(-ich) v ich najprednejšej polohe sedenia. Kontrolku, ktorá upozorňuje osoby na prednom sedadle na to, že airbag spolucestujúceho je vypnutý, musí vodič a osoba(-y) na predných sedadlách vidieť za všetkých jazdných podmienok.
   5.2.   Označovanie
   5.2.1.   Ak sú ovládače, kontrolky a indikátory uvedené v stĺpci 3 tabuľky namontované, musia byť označené symbolmi, ktoré sú pre ne určené v stĺpci 2 tabuľky. Táto požiadavka sa nevzťahuje na ovládač klaksónu (zvukový výstražný signál), ktorý sa aktivuje úzkym kruhovým ovládačom alebo lankom. Ak nie je symbol použitý na označenie ovládača, kontrolky alebo indikátora uvedený v tabuľke, odporúča sa použiť symbol určený na tento účel v norme ISO 2575:2004, ak existuje a ak je takýto symbol vhodný na príslušné použitie.
   5.2.2.   Na identifikáciu ovládačov, kontroliek alebo indikátorov, ktoré nie sú uvedené v tabuľke alebo norme ISO 2575:2004, použiť symbol podľa vlastného uváženia. Takýto symbol môže zahŕňať medzinárodne uznávané abecedné alebo číselné označenie. Pri všetkých použitých symboloch sa musia dodržať zásady tvorby stanovené v bode 4 normy ISO 2575:2004.
   5.2.3.   Ak je to potrebné z hľadiska jednoznačnosti, môžu sa v spojení s akýmkoľvek symbolom uvedeným v tabuľke alebo v norme ISO 2575:2004 použiť doplnkové symboly.
   5.2.4.   Žiadny dodatočný alebo doplnkový symbol použitý výrobcom nesmie viesť k zámene s ktorýmkoľvek iným symbolom špecifikovaným v tomto predpise.
   5.2.5.   V prípade, že sa skombinuje ovládač, indikátor alebo kontrolka pre rovnakú funkciu, môže sa na označenie takejto kombinácie použiť jeden symbol.
   5.2.6.   S výnimkou ustanovení bodu 5.2.7 musia byť všetky označenia kontroliek, indikátorov a ovládačov uvedené v tabuľke alebo norme ISO 2575:2004 z pohľadu vodiča orientované zvisle. V prípade otáčavých ovládačov platí tento bod vtedy, keď je takýto ovládač v polohe „vypnuté“.
   5.2.7.   Označenie týchto ovládačov, kontroliek a indikátorov nemusí byť z pohľadu vodiča orientované zvisle:
   
               5.2.7.1.
            
            
               ovládač klaksónu;
            
         
               5.2.7.2.
            
            
               každý ovládač, kontrolka alebo indikátor umiestnený na volante, keď je volant v polohe, v ktorej má vozidlo ísť v inom ako priamom smere, a
            
         
               5.2.7.3.
            
            
               každý otáčavý ovládač, ktorý nemá polohu „vypnuté“.
            
         5.2.8.   Každý ovládač automatického riadenia rýchlosti vozidla (tempomat) a každý ovládač vykurovacieho a klimatizačného systému musí mať označenie pre každú funkciu každého jednotlivého systému.
   5.2.9.   Každý namontovaný ovládač, ktorý reguluje funkciu systému v plynulom rozsahu, musí mať označenie pre limity rozsahu nastavenia každej takejto funkcie.
   Ak sa na označenie limitov rozsahu nastavenia teplotnej funkcie použije farebné kódovanie, musí byť limit maximálnej teploty označený červenou farbou a limit minimálnej teploty modrou farbou. Ak je stav alebo limit funkcie udávaný indikátorom, ktorý je oddelený od ovládača tejto funkcie a nie je umiestnený vedľa neho, musia byť ovládač aj indikátor označené nezávisle v súlade s bodom 5.1.3.
   5.2.10.   Automatické funkcie môžu byť označené symbolom zodpovedajúcej položky uvedenej v stĺpci 1 tabuľky, pričom sa na tomto symbole alebo vedľa jeho obrysu uvedie doplnkové písmeno „A“, alebo písmená „AUTO“.
   5.3.   Osvetlenie
   5.3.1.   Označenia ovládačov, v prípade ktorých je v stĺpci 4 tabuľky uvedené slovo „áno“, musia byť osvetlené vždy, keď sú zapnuté obrysové svietidlá. To sa nevzťahuje na ovládače umiestnené na podlahe, podlahovom paneli, volante, stĺpiku volantu alebo hornom paneli rámu čelného skla, alebo na ovládače vykurovacieho a klimatizačného systému, ak systém neusmerňuje vzduch priamo na čelné sklo.
   5.3.2.   Indikátory a ich označenia, v prípade ktorých je v stĺpci 4 tabuľky uvedené slovo „áno“ musia byť osvetlené vždy, keď je zariadenie, ktoré spúšťa a/alebo zastavuje motor, v polohe, ktorá umožňuje motoru pracovať, a keď sú zapnuté obrysové svietidlá.
   5.3.3.   Indikátory, ich označenia a označenia ovládačov nemusia byť osvetlené, keď sa svetlometmi dáva svetelné znamenie alebo keď sa používajú ako denné svietidlá.
   5.3.4.   Pokiaľ to výrobca uzná za vhodné, môže byť ktorýkoľvek ovládač, indikátor alebo ich označenie možné kedykoľvek osvetliť.
   5.3.5.   Kontrolka nesmie vyžarovať žiadne svetlo s výnimkou prípadu, keď oznamuje poruchu alebo stav vozidla, pre ktorý je určená, alebo počas kontroly žiaroviek.
   5.3.6.   Jas osvetlenia kontrolky
   Musia byť k dispozícii prostriedky, ktoré umožnia, aby vodič mohol za všetkých jazdných podmienok vidieť a rozpoznať kontrolky a ich označenie.
   5.4.   Farba
   5.4.1.   Svetlo každej kontrolky uvedenej v tabuľke musí mať farbu uvedenú v stĺpci 5 tejto tabuľky.
   5.4.1.1.   Pokiaľ je však kontrolka vo vozidle namontovaná podľa špecifikácie v tabuľke, s farbou stanovenou v stĺpci 5, môže byť v záujme sprostredkovania odlišných významov každý symbol označený poznámkou pod čiarou18 zobrazený v iných farbách podľa všeobecného farebného kódovania navrhnutého v bode 5 normy ISO 2575:2004.
   5.4.2.   Indikátory a kontrolky a označenia indikátorov a ovládačov, ktoré nie sú uvedené v tabuľke, môžu mať akúkoľvek farbu zvolenú výrobcom, daná farba však nesmie rušiť ani zakrývať označenie žiadnej kontrolky, ovládača alebo indikátora uvedeného v tabuľke. Zvolená farba musí byť v súlade s pokynmi uvedenými v bode 5 normy ISO 2575:2004.
   5.4.3.   Každý symbol použitý na označenie kontrolky, ovládača alebo indikátora musí byť zreteľne viditeľný oproti pozadiu.
   5.4.4.   Tmavá časť každého symbolu sa môže nahradiť jeho obrysom.
   5.5.   Spoločná plocha na zobrazovanie viacerých informácií
   5.5.1.   Na zobrazenie informácií z akéhokoľvek zdroja sa môže použiť spoločná plocha, za predpokladu, že sú splnené tieto podmienky:
   
               5.5.1.1.
            
            
               kontrolky a indikátory na spoločnej ploche musia pri vzniku akýchkoľvek príslušných podmienok poskytovať príslušné informácie.
            
         
               5.5.1.2.
            
            
               keď nastanú príslušné podmienky pre aktiváciu dvoch alebo viacerých kontroliek, informácie sa musia buď
               
                           5.5.1.2.1.
                        
                        
                           automaticky opakovať v určitom poradí, alebo
                        
                     
                           5.5.1.2.2.
                        
                        
                           zobraziť viditeľným spôsobom, pričom vodič musí mať možnosť zvoliť si ich zobrazenie za podmienok stanovených v bode 5.6.2.
                        
                     
         
               5.5.1.3.
            
            
               kontrolky poruchy brzdového systému, rozsvietenia diaľkového svetlometu, svietenia smerových svietidiel alebo nezapnutého bezpečnostného pásu sa nesmú zobrazovať na tej istej spoločnej ploche.
            
         
               5.5.1.4.
            
            
               Ak sa kontrolka poruchy brzdového systému, rozsvietenia diaľkového svetlometu, svietenia smerových svietidiel alebo nezapnutého bezpečnostného pásu zobrazuje na spoločnej ploche, musí pri vzniku príslušných podmienok na jej aktiváciu prekryť akýkoľvek iný symbol na takejto spoločnej ploche.
            
         
               5.5.1.5.
            
            
               kontrolky sa môžu dať vypnúť automaticky alebo ich môže vypnúť vodič, čo však neplatí v prípade kontroliek poruchy brzdového systému, rozsvietenia diaľkového svetlometu, svietenia smerových svietidiel alebo nezapnutého bezpečnostného pásu.
            
         
               5.5.1.6.
            
            
               Pokiaľ nie je farba kontrolky stanovená v osobitnom predpise, požiadavky na farbu kontroliek neplatia, ak sa kontrolky nachádzajú na spoločnej ploche.
            
         5.6.   Podmienky
   5.6.1.   Je potrebné, aby sa vodič prispôsobil okolitým svetelným podmienkam.
   5.6.2.   Vodič je zadržiavaný inštalovaným systémom ochrany v prípade zrážky, nastaveným v súlade s pokynmi výrobcu, a má možnosť pohybu v rámci obmedzení týmto systémom.
   6.   ZMENY TYPU VOZIDLA ALEBO AKÉHOKOĽVEK ASPEKTU ŠPECIFIKÁCIE OVLÁDAČOV, KONTROLIEK A INDIKÁTOROV A ROZŠÍRENIE TYPOVÉHO SCHVÁLENIA
   6.1.   Každá zmena typu vozidla alebo akéhokoľvek aspektu špecifikácie ovládačov, kontroliek a indikátorov alebo zoznamu uvedeného v bode 3.2.2 musí byť oznámená schvaľovaciemu úradu, ktorý tomuto typu vozidla udelil typové schválenie. Tento úrad môže potom buď:
   
               6.1.1.
            
            
               dospieť k záveru, že vykonané zmeny pravdepodobne nebudú mať značný nepriaznivý vplyv a vozidlo v každom prípade stále spĺňa požiadavky alebo
            
         
               6.1.2.
            
            
               požadovať od technických služieb zodpovedných za vykonávanie hodnotenia ďalšiu hodnotiacu správu.
            
         6.2.   Potvrdenie alebo zamietnutie typového schválenia s uvedením zmien sa zašle stranám dohody, ktoré uplatňujú tento predpis, na základe postupu stanoveného v bode 4.3.
   6.3.   Príslušný úrad vydávajúci rozšírenie schválenia pridelí každému formuláru, ktorý sa v súvislosti s takýmto rozšírením vyhotoví, poradové číslo a informuje o tom ostatné strany dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
   7.   ZHODA VÝROBY
   Postupy na zabezpečenie zhody výroby musia byť v súlade s postupmi stanovenými v dodatku 2 k dohode (E/ECE/324-E/ECE/TRANS/505/Rev.2), pričom musia byť splnené tieto požiadavky:
   
               7.1.
            
            
               vozidlo schválené podľa tohto predpisu musí byť vyrobené tak, aby zodpovedalo schválenému typu na základe splnenia požiadaviek stanovených v bode 5.
            
         
               7.2.
            
            
               úrad, ktorý typové schválenie udelil, môže kedykoľvek overiť metódy kontroly zhody uplatňované v každom výrobnom závode. Tieto overovania sa zvyčajne vykonávajú raz za dva roky.
            
         8.   SANKCIE ZA NEZHODU VÝROBY
   8.1.   Schválenie udelené typu vozidla podľa tohto predpisu môže byť odňaté, ak nie sú splnené dané požiadavky alebo ak vozidlo označené značkou typového schválenia nezodpovedá schválenému typu.
   8.2.   Ak strana dohody, ktorá uplatňuje tento predpis, odníme typové schválenie, ktoré predtým udelila, musí to bezodkladne oznámiť ostatným zmluvným stranám, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
   9.   DEFINITÍVNE ZASTAVENIE VÝROBY
   Ak držiteľ typového schválenia úplne zastaví výrobu typu vozidla schváleného v súlade s týmto predpisom, musí o tom informovať schvaľovací úrad, ktorý schválenie udelil. Po prijatí príslušného oznámenia o tom tento úrad informuje ostatné strany dohody, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
   10.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV
   Strany dohody z roku 1958, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok, ako aj názvy a adresy schvaľovacích úradov, ktoré schválenia udeľujú a ktorým sa majú zasielať formuláre potvrdzujúce udelenie, rozšírenie, zamietnutie alebo odňatie typového schválenia vydaného v iných krajinách.
   11.   ÚVODNÉ USTANOVENIA
   11.1.   Od dátumu nadobudnutia účinnosti tohto predpisu zmluvné strany uplatňujúce tento predpis nesmú:
   
               a)
            
            
               odmietnuť udeliť typové schválenie EHK podľa tohto predpisu;
            
         
               b)
            
            
               zakázať predaj alebo uvedenie do prevádzky typu vozidla z dôvodu špecifikácie ovládačov, kontroliek a indikátorov,
            
         ak daný typ vozidla spĺňa požiadavky tohto predpisu.
   11.2.   Do dvoch rokov od nadobudnutia platnosti tohto predpisu nesmú zmluvné strany uplatňujúce tento predpis odmietnuť udeliť vnútroštátne typové schválenie vozidla z dôvodu špecifikácie ovládačov, kontroliek a indikátorov, ak typ vozidla nespĺňa požiadavky tohto predpisu.
   12.   PRECHODNÉ USTANOVENIA
   12.1.   Od oficiálneho dátumu nadobudnutia platnosti série zmien 01 k tomuto predpisu nesmie žiadna zmluvná strana uplatňujúca tento predpis odmietnuť udeliť vnútroštátne ani regionálne typové schválenie typu vozidla schválenému podľa série zmien 01 k tomuto predpisu.
   12.2.   Zmluvné strany, ktoré uplatňujú tento predpis, nesmú odmietnuť udeliť rozšírenie typového schválenia podľa predchádzajúcich sérií zmien tohto predpisu.
   12.3.   Po uplynutí 24 mesiacov od dátumu nadobudnutia platnosti série zmien 01 zmluvné strany, ktoré uplatňujú tento predpis, udelia typové schválenia len ak typ vozidla, ktorý sa má schváliť, spĺňa požiadavky tohto predpisu v znení série zmien 01.
   
      Symboly, ich osvetlenie a farby
   
   
               Č.
            
            
               Stĺpec 1
            
            
               Stĺpec 2
            
            
               Stĺpec 3
            
            
               Stĺpec 4
            
            
               Stĺpec 5
            
         
                
            
            
               Položka
            
            
               Symbol (4)
               
            
            
               Funkcia
            
            
               Osvetlenie
            
            
               Farba
            
         
               1.
            
            
               Hlavný spínač svietidiel
               Kontrolka nesmie slúžiť ako kontrolka pre obrysové (bočné) svietidlá.
            
            
               
                  
                (3)
            
            
               ovládač
            
            
               nie
            
            
                
            
         
               kontrolka (14)
               
            
            
               áno
            
            
               zelená
            
         
               2.
            
            
               Stretávacie svetlomety
            
            
               
                  
                (3)
                (8)
                (15)
            
            
               ovládač
            
            
               nie
            
            
               —
            
         
               kontrolka
            
            
               áno
            
            
               zelená
            
         
               3
            
            
               Diaľkové svetlomety
            
            
               
                  
                (3)
                (15)
                (20)
            
            
               ovládač
            
            
               nie
            
            
               —
            
         
               kontrolka
            
            
               áno
            
            
               modrá
            
         
               3b
            
            
               Automatické funkcie diaľkového svetlometu
            
            
               
                  alebo
                  
                (3)
                (8)
                (15)
            
            
               ovládač
            
            
               nie
            
            
               —
            
         
               kontrolka
            
            
               áno
            
            
               —
            
         
               4.
            
            
               Zariadenie na čistenie svetlometov (so samostatným ovládačom)
            
            
               
                  
                (15)
            
            
               ovládač
            
            
               nie
            
            
                
            
         
               5.
            
            
               Smerové svetlo
            
            
               
                  
                (3)
                (5)
            
            
               ovládač
            
            
               nie
            
            
                
            
         
               kontrolka
            
            
               áno
            
            
               zelená
            
         
               6.
            
            
               Svetelný výstražný signál
            
            
               
                  
                (3)
            
            
               ovládač
            
            
               áno
            
            
                
            
         
               kontrolka (6)
               
            
            
               áno
            
            
               červená
            
         
               7.
            
            
               Predné hmlové svetlomety
            
            
               
                  
                (3)
            
            
               ovládač
            
            
               nie
            
            
                
            
         
               kontrolka
            
            
               áno
            
            
               zelená
            
         
               8.
            
            
               Zadný hmlový svetlomet
            
            
               
                  
                (3)
            
            
               ovládač
            
            
               nie
            
            
                
            
         
               kontrolka
            
            
               áno
            
            
               žltá
            
         
               9.
            
            
               Hladina paliva
            
            
               
                  alebo
                  
                (20)
            
            
               kontrolka
            
            
               áno
            
            
               žltá
            
         
               indikátor
            
            
               áno
            
            
                
            
         
               10.
            
            
               Tlak oleja v motore
            
            
               
                  
                (7)
                (20)
            
            
               kontrolka
            
            
               áno
            
            
               červená
            
         
               indikátor
            
            
               áno
            
            
                
            
         
               11.
            
            
               Teplota chladiaceho média motora
            
            
               
                  
                (7)
                (20)
            
            
               kontrolka
            
            
               áno
            
            
               červená
            
         
               indikátor
            
            
               áno
            
            
                
            
         
               12.
            
            
               Stav nabíjania batérie
            
            
               
                  
                (20)
            
            
               kontrolka
            
            
               áno
            
            
               červená
            
         
               indikátor
            
            
               áno
            
            
                
            
         
               13.
            
            
               Systém stierania čelného skla
               (plynulé)
            
            
               
                  
            
            
               ovládač
            
            
               áno
            
            
                
            
         
               14.
            
            
               Elektrické zablokovanie okna
            
            
               
                  alebo
                  
            
            
               ovládač
            
            
               nie
            
            
                
            
         
               15.
            
            
               Systém ostrekovania čelného skla
            
            
               
                  
            
            
               ovládač
            
            
               áno
            
            
                
            
         
               16.
            
            
               Systém stierania a ostrekovania čelného skla
            
            
               
                  
            
            
               ovládač
            
            
               áno
            
            
                
            
         
               17.
            
            
               Systém odmrazovania a odhmlievania čelného skla
               (so samostatne fungujúcimi ovládačmi)
            
            
               
                  
            
            
               ovládač
            
            
               áno
            
            
                
            
         
               kontrolka
            
            
               áno
            
            
               žltá
            
         
               18.
            
            
               Systém odmrazovania a odhmlievania zadného skla
               (so samostatne fungujúcimi ovládačmi)
            
            
               
                  
            
            
               ovládač
            
            
               áno
            
            
                
            
         
               kontrolka
            
            
               áno
            
            
               žltá
            
         
               19.
            
            
               Obrysové, bočné obrysové a/alebo doplnkové obrysové svietidlá
            
            
               
                  
                (3)
                (8)
            
            
               ovládač
            
            
               nie
            
            
                
            
         
               kontrolka (14)
               
            
            
               áno (8)
               
            
            
               zelená
            
         
               20.
            
            
               Parkovacie svietidlá
            
            
               
                  
            
            
               ovládač
            
            
               nie
            
            
                
            
         
               kontrolka
            
            
               áno
            
            
               zelená
            
         
               21.
            
            
               Bezpečnostný pás
            
            
               
                  alebo
                  
            
            
               kontrolka
            
            
               áno
            
            
               červená
            
         
               22.
            
            
               Porucha airbagu
            
            
               
                  
                (10)
            
            
               kontrolka
            
            
               áno
            
            
               žltá a/alebo červená
            
         
               23.
            
            
               Porucha bočného airbagu
            
            
               
                  
                (9)
                (10)
            
            
               kontrolka
            
            
               áno
            
            
               žltá a/alebo červená
            
         
               24.
            
            
               Airbag spolucestujúceho vypnutý
            
            
               
                  
            
            
               kontrolka
            
            
               áno
            
            
               žltá
            
         
               25.
            
            
               Porucha brzdového systému
            
            
               
                  
                (10)
            
            
               kontrolka
            
            
               áno
            
            
               Pozri predpis č. 13-H alebo 13
            
         
               26.
            
            
               Porucha protiblokovacieho brzdového systému
            
            
               
                  
                (11)
            
            
               kontrolka
            
            
               áno
            
            
               žltá
            
         
               27.
            
            
               Rýchlomer
            
            
               km/h, ak sa zobrazujú kilometre, alebo mph, ak sa zobrazujú míle (16)
               
            
            
               indikátor
            
            
               áno
            
            
                
            
         
               28.
            
            
               Parkovacia brzda
            
            
               
                  
                (11)
            
            
               kontrolka
            
            
               áno
            
            
               Pozri predpis č. 13-H alebo 13
            
         
               29.
            
            
               Klaksón
            
            
               
                  
            
            
               ovládač
            
            
               nie
            
            
                
            
         
               30.
            
            
               Porucha motora alebo palubného diagnostického systému
            
            
               
                  
            
            
               kontrolka
            
            
               áno
            
            
               žltá
            
         
               31.
            
            
               Predhrievanie dieselového motora
            
            
               
                  
            
            
               kontrolka
            
            
               áno
            
            
               žltá
            
         
               32.
            
            
               Sýtič (zariadenie na štartovanie motora za studena)
            
            
               
                  
            
            
               ovládač
            
            
               nie
            
            
                
            
         
               kontrolka
            
            
                
            
            
               žltá
            
         
               33.
            
            
               Klimatizačný systém
            
            
               
                  alebo A/C
            
               ovládač
            
            
               áno
            
            
                
            
         
               34.
            
            
               Ovládač automatickej prevodovky
               (parkovanie)
               (spätný chod)
               (neutrál)
               (jazda)
            
            
               P R N D (12)
               
            
            
               indikátor
            
            
               áno
            
            
                
            
         
               35.
            
            
               Štart motora
            
            
               
                  
                (13)
                (21)
            
            
               ovládač
            
            
               nie
            
            
                
            
         
               36.
            
            
               Zastavenie motora
            
            
               
                  
                (13)
                (21)
            
            
               ovládač
            
            
               áno
            
            
                
            
         
               37.
            
            
               Stav opotrebenia brzdového obloženia
            
            
               
                  
                (11)
            
            
               kontrolka
            
            
               áno
            
            
               žltá
            
         
               38.
            
            
               Vykurovací systém
            
            
               
                  
            
            
               ovládač
            
            
               áno
            
            
                
            
         
               39.
            
            
               Ventilátor kúrenia a/alebo klimatizácie
            
            
               
                  
                (3)
            
            
               ovládač
            
            
               áno
            
            
                
            
         
               40.
            
            
               Nastavenie sklonu svetlometu
            
            
               
                  alebo
                  a
                  
                (15)
            
            
               ovládač
            
            
               nie
            
            
                
            
         
               41.
            
            
               Počítadlo prejdených kilometrov
            
            
               km/h, ak sa zobrazujú kilometre, alebo mph, ak sa zobrazujú míle (17)
               
            
            
               indikátor
            
            
               áno
            
            
                
            
         
               42a.
            
            
               Nízky tlak v pneumatikách
               (vrátane poruchy)
            
            
               
                  
                (18)
            
            
               kontrolka
            
            
               áno
            
            
               žltá
            
         
               42b.
            
            
               Nízky tlak v pneumatikách
               (vrátane poruchy),
               ktorý identifikuje danú pneumatiku
            
            
               
                  
                (18)
                (19)
            
            
               kontrolka
            
            
               áno
            
            
               žltá
            
         
               43.
            
            
               Elektronický systém riadenia stability
            
            
               
                  alebo ESC (19)
            
            
               kontrolka
            
            
               áno
            
            
               žltá
            
         
               44.
            
            
               Elektronický systém riadenia stability „OFF“
            
            
               
                  alebo ESC OFF (19)
                (22)
            
            
               ovládač
            
            
               áno
            
            
                
            
         
               kontrolka
            
            
               áno
            
            
               žltá
            
         
      (1)  Podľa definície v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.3, ods. 2 – www.unece.org/trans/main/wp29/wp29wgs/wp29gen/wp29resolutions.html.
   
      (2)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 3 – www.unece.org/trans/main/wp29/wp29wgs/wp29gen/wp29resolutions.html.
   
      (3)  Ohraničená plocha symbolu môže byť vyplnená.
   
      (4)  Symboly uvedené v tomto predpise sú v podstate totožné so symbolmi opísanými v norme ISO 2575:2004. Musia sa dodržať rozmerové proporcie špecifikované v norme ISO 2575:2004.
   
      (5)  Pár šípok sa považuje za jeden symbol. Keď však ovládače alebo kontrolky pre odbočenie vľavo a vpravo pracujú nezávisle, uvedené dve šípky sa môžu považovať za samostatné symboly a môžu sa podľa toho rozmiestniť.
   
      (6)  Nevyžaduje sa, keď šípky signálu na odbočenie, ktoré inak pracujú nezávisle, blikajú súčasne ako kontrolka svetelného výstražného signálu.
   
      (7)  Symbol tlaku oleja v motore a symbol teploty chladiaceho média motora môžu byť skombinované v jednej kontrolke.
   
      (8)  Samostatné označenie sa nevyžaduje, ak je funkcia kombinovaná s hlavným spínačom svietidiel.
   
      (9)  Ak sa na oznámenie poruchy airbagu použije jedna kontrolka, musí sa použiť symbol poruchy airbagu (22).
   
      (10)  Zmluvné strany, ktoré k dátumu nadobudnutia platnosti tohto predpisu povolili alebo vyžadovali pre túto funkciu používanie textu, môžu do šesťdesiatich mesiacov od dátumu nadobudnutia platnosti tohto predpisu pre vozidlá, ktoré sa majú registrovať v ich krajinách, naďalej okrem predpísaných symbolov povoľovať alebo vyžadovať aj používanie tohto textu.
   
      (11)  Ak sa na oznámenie viac ako jedného stavu brzdového systému použije jedna kontrolka, musí sa použiť symbol poruchy brzdového systému.
   
      (12)  Písmeno „D“ sa môže nahradiť alebo doplniť iným alfanumerickým znakom, resp. znakmi alebo symbolom, resp. symbolmi zvolenými výrobcom na označenie ďalších možností voľby.
   
      (13)  Použije sa vtedy, keď je ovládač motora oddelený od systému zamykania.
   
      (14)  Nevyžaduje sa, ak sa osvetlenie prístrojovej dosky rozsvieti automaticky pri aktivácii hlavného spínača svietidiel.
   
      (15)  Môžu sa použiť aj symboly, v ktorých sa použije päť čiar namiesto štyroch (a naopak).
   
      (16)  Požadovaný text označenia môže byť zobrazený veľkými a/alebo malými písmenami.
   
      (17)  Požadovaný text označenia musí byť zobrazený malými písmenami. Ak sa udávajú míle, môže sa použiť skratka.
   
      (18)  Okrem toho sa na oznámenie poruchy systému monitorovania tlaku v pneumatikách (TPMS) môže použiť niektorá z kontroliek nízkeho tlaku v pneumatikách.
   
      (19)  Uvedený obrys vozidla nie je jediným možným, je iba odporúčaným obrysom. Môžu sa použiť aj iné obrysy vozidla, ktoré lepšie vystihujú skutočný obrys daného vozidla.
   
      (20)  Symbol môže byť zobrazený aj v iných farbách, než sú farby uvedené v stĺpci 5, aby sa sprostredkovali odlišné významy v súlade so všeobecným farebným kódovaním navrhnutým v bode 5 normy ISO 2575-2004.
   
      (21)  Funkcie „štart“ a „stop“ môžu byť skombinované v jednom ovládači. Ako alternatíva k predpísanému symbolu, resp. symbolom sa môže použiť text „ŠTART“ a/alebo „STOP“ alebo kombinácia symbolov a textu. Text môže byť zobrazený veľkými a/alebo malými písmenami.
   
      (22)  Doplňujúce písmená „OFF“ môžu byť umiestnené na symbole položky č. 43 alebo vedľa jeho obrysu. Font písmen „OFF“ alebo „ESC OFF“ nemá byť obmedzujúce (poznámka: písmená „OFF“ a „ESC OFF“ sa ponechajú v anglickom jazyku bez prekladu).
   
      PRÍLOHA 1
      
         OZNÁMENIE
      
      [Maximálny formát: A4 (210 × 297 mm)]
      
         
      
         
   
   
      PRÍLOHA 2
      
         USPORIADANIE ZNAČIEK TYPOVÉHO SCHVÁLENIA
      
      VZOR A
      (pozri bod 4.4 tohto predpisu)
      
         
      Uvedená značka typového schválenia pripevnená na vozidlo udáva, že príslušný typ vozidla bol z hľadiska umiestnenia a označenia ručných ovládačov, kontroliek a indikátorov schválený v Holandsku (E4) podľa predpisu č. 121 pod schvaľovacím číslom 011234. Prvé dve číslice (01) schvaľovacieho čísla udávajú, že schválenie bolo udelené v súlade s požiadavkami predpisu č. 121 zmeneného sériou zmien 01.
      VZOR B
      (pozri bod 4.5 tohto predpisu)
      
         
      Uvedená značka typového schválenia pripevnená na vozidlo udáva, že príslušný typ vozidla bol schválený v Holandsku (E4) podľa predpisu č. 121 a predpisu č. 33 (1). Prvé dve číslice schvaľovacích čísel udávajú, že v čase, keď boli príslušné typové schválenia udelené, predpis č. 121 zahŕňal sériu zmien 01 a predpis č. 33 bol v pôvodnom znení.
      
         (1)  Toto číslo je uvedené len ako príklad.